Melder: Ukjent

Pasient ble skrevet ut sent fredag kveld. To døgn senere ble pasienten reinnlagt på sykehus og døde noen timer senere. Pasienten var dårlig ved utskrivelse, og hadde vært på sykehus lenge. Sykehuset fikk beskjed om at pasienten kunne komme til sykehjem når vedkommende var klar for å skrives ut. Det stilles spørsmål ved om pasienten faktisk var klar for utskrivelse, eller om pasienten ble sendt dit fordi vedkommende hadde fått plass. Pasienten hadde lite familie som kunne stille opp på grunn av sykdom. Det stilles kritiske spørsmål ved om det var en god og verdig avslutning på livet for pasienten.